ร้านตำหรอยเป็นร้านขายอาหารอีสานที่เพิ่งเปิดให้บริการเมื่อไม่นานมานี้ค่ะ ตัวร้านตั้งอยู่บนพิกัดที่โดดเด่นมาก เพราะตัวร้านเป็นห้องกระจกอยู่ตรงหัวโค้งแยกวงเวียนเล็กระหว่างถนนสามชัยกับถนนจุติอนุสรณ์พอดิบพอดีเลย และด้วยความที่แยกนี้เนี่ยมีรถสัญจรเยอะมากๆทำให้ร้านนี้ถึงจะเปิดใหม่ก็ตามแต่ลูกค้าก็เต็มร้านเกือบทุกวันค่ะ ????
     เมนูของที่นี่จะมีลักษณะเป็นกระดานแผ่นใหญ่ๆสวยงามบอกรายชื่ออาหาร และจะมีกระดาษรายการใบเล็กแยกออกมาต่างหากให้เราเลือกเมนูที่ต้องการ ,, วันนี้มาทานครั้งแรกเลยลองหลายรายการหน่อยค่ะ
     ตำหรอย : เมนูที่มีชื่อเดียวกันกับชื่อร้าน เมนูนี้จริงๆแล้วก็คือส้มตำทอดนั่นเองค่ะ น้ำยำที่ทานคู่กันจะใส่หอยแมลงภู่ กุ้ง และปลาหมึกด้วย รสชาติเข้มข้น อร่อยใช้ได้เลยค่ะ
     ตำปูปลาร้า : รสชาติออกไปทางเปรี้ยว จานนี้ไม่ถูกใจค่ะ
     เนื้อย่าง : เนื้อย่างของที่นี่ให้มาปริมาณเยอะพอสมควร แต่รสชาติธรรมดาค่ะ
     กุ้งแช่น้ำปลา : กุ้งสด รสชาติมาตรฐาน น้ำยำที่ราดมามีน้อยไปนิดนึง

     การบริการ : ⭐️⭐️⭐️⭐️
     รสชาติ : ⭐️⭐️⭐️
     ความคุ้มค่า : ⭐️⭐️⭐️
     บรรยากาศ : ⭐️⭐️⭐️⭐️